Coronavirus was created in a laboratory in Wuhan.
“U laboratoriju u Wuhanu stvoren je corona virus koji je greškom izašao iz laboratorija” – naslov je teksta objavljenog na portalu HOP koji se proteklih dana širi društvenim mrežama. Već sam naslov sadrži netočne informacije o koronavirusu koje se u u više navrata raskrinkane, a neistinite informacije nalaze se i u samom tekstu., “Koronavirus uzgojen je u laboratoriju i greškom znanstvenika pobjegao je iz laboratorija”, pogrešno se tvrdi u tekstu., Naime, nema nikakvih dokaza da je koronavirus kreiran u laboratoriju u Wuhanu. Slične tvrdnje poput one da je riječ o namjerno “u laboratoriju kreiranom biološkom oružju” također su raskrinkane u više navrata., “Na temelju genoma virusa i njegovih svojstava nema nikakvih indikacija da je ovo proizvedeni virus”, zaključio je profesor Richard Ebright za američki Washington Post., HealthFeedback, portal specijaliziran za provjeravanje činjenica u području zdravstva i znanosti, također je utvrdio da koronavirus nije kreiran u laboratoriju, a napominju i da su netočne tvrdnje da je virus ranije patentiran., Točne i relevantne informacije vezane za širenje koronavirusa na hrvatskom jeziku moguće je\xa0pronaći na stranicama\xa0Hrvatskog zavoda za javno zdravstvo., “Zbog povećanog interesa javnosti i medija, Ministarstvo zdravstva i Hrvatski zavod za javno zdravstvo svakoga će dana u 15 sati na svojim mrežnim stranicama objaviti najnovija saznanja u vezi koronavirusa”, izvijestili su. Njihovim stranicama možete pristupiti klikom na\xa0ovaj link., Faktograf je i ranije raskrinkavao misinformacije i dezinformacije povezane s koronavirusom, a možete ih pročitati\xa0ovdje,\xa0ovdje i\xa0ovdje., Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Nema dokaza da je koronavirus kreiran u laboratoriju u Wuhanu - Faktograf.hr